
Rezumat 


Ca actor pe scena internațională, UE trebuie să facă fată noilor pericole, amenințări și 
provocări, cu atât mai mult cu cât urmăreşte să joace un rol în securitatea globală ceea ce implică 
asumarea de responsabilități sporite, aşa cum sunt prezentate în anexă. Mediul global este 
caracterizat prin insecuritate, astfel Uniunea Europeană are nevoie de un mecanism complex de 
management al crizelor. Dezvoltarea unei astfel de capabilități atrage de la sine o altă problemă 
majoră, dezvoltarea unei capabilități a Uniunii. Există pericolul ca această nouă capabilitate să 
dubleze NATO sau există pericolul ca Uniunea să îşi dezvolte o capacitate dar fără puterea de a o 
proiecta. Un conflict ce se întrevede în viitor este între preşedintele Consiliului European şi Înaltul 
Reprezentant al UE pentru afaceri externe şi politică de securitate, în opinia unor eurosceptici. 
Dezvoltarea acestor capabilități este necesară Uniunii ce se doreşte un important actor pe scena 


internațională. 

Abstract 


As an actor on the international stage, the EU has to face new dangers, threats and 
challenges, all the more so as it seeks to play a role in global security, which implies the assumption 
of increased responsibilities, as presented in the annex. The global environment is characterized 
by insecurity, thus the European Union needs a complex crisis management mechanism. The 
development of such a capability raises another major issue, the development of a Union 
capability. There is a danger that this new capability will duplicate NATO, or there is a danger that 
the Union will develop a capability but without the power to design it. A conflict that can be seen 


in the future is between the president of the European Council and the High Representative of the 

EU for foreign affairs and security policy, according to some Eurosceptics. The development of 
these capabilities is necessary for the Union which wants to be an important actor on the 


international stage. 

Ca actor pe scena internaţională, UE trebuie să facă față noilor pericole, ameninţări şi 
provocări, cu atât mai mult cu cât urmăreşte să joace un rol în securitatea globală ceea ce implică 
asumarea de responsabilități sporite, aşa cum sunt prezentate în anexă. Mediul global este 
caracterizat prin insecuritate, astfel Uniunea Europeană are nevoie de un mecanism complex de 
management al crizelor. Dezvoltarea unei astfel de capabilități atrage de la sine o altă problemă 
majoră, dezvoltarea unei capabilități a Uniunii. Există pericolul ca această nouă capabilitate să 
dubleze NATO sau există pericolul ca Uniunea să îşi dezvolte o capacitate dar fără puterea de a o 
proiecta. Un conflict ce se întrevede în viitor este între preşedintele Consiliului European şi Înaltul 
Reprezentant al UE pentru afaceri externe şi politică de securitate, în opinia unor eurosceptici. 
Dezvoltarea acestor capabilități este necesară Uniunii ce se doreşte un important actor pe scena 


internaţională. 


Clauza de solidaritate a Uniunii Europene 


Tratatul de la Lisabona este tratatul cel mai orientat spre integrarea deplină a Uniunii 
Europene. Fără acest fapt, Uniunea va fi un grup de state caracterizat prin laxitate şi 
superficialitate. Mecanismele UE trebuie să funcționeze pentru cetăţenii europeni şi statele 


membre. 

Clauza de solidaritate a UE este un mecanism de asistență mutuală ce utilizează mijloace 
civile şi militare şi este pusă în practică de statele membre ale Uniunii printr-un acord!. Această 
clauză este văzută ca o aprofundare a cooperării între state. Uniunea Europeană prevede că orice 
stat membru poate să apeleze la această cauză când se simte în pericol. 

Articolul 222 al Tratatului privind funcţionarea Uniunii Europene prevede apariţia unei 
clauze de solidaritate între statele membre. Solidaritate în cazul unui atac terorist, a unei catastrofe 
naturale şi unui dezastru meteo-climatic?. 

Clauza se aplică pe uscat, mare şi în aer. Se aplică, de asemenea, navelor aflate în apele 
internaţionale dar şi aeronavelor aflate în apele internaţionale”. Clauza de solidaritate se aplică şi 
în cadrul infrastructurilor critice aflate pe teritoriul unui stat membru. 

Pentru ca un stat să beneficieze de clauza de solidaritate trebuie să facă o cerere Comisiei 
Europene dar şi să notifice preşedinţiei Consiliului. Comisia Europeană şi Înaltul Reprezentant al 
Uniunii Europene propun Consiliului modalitatea de punere în practică a clauzei”. 

Instrumentele prin care este pusă în practică această clauză sunt: strategia de securitate 
internă a Uniunii Europene, mecanismul de protecţie civilă, instrumentul financiar de protecție 
civilă, fondul de solidaritate al Uniunii Europene, birourile de analiză a crizelor din cadrul 
Serviciului European de Asistenţă Externă, dar şi alte birouri de analiză din cadrul Comisiei sau 
Consiliului. 

Clauza de solidaritate a UE este o transformare majoră a cooperării interioare a acesteia. 
Statele mai cooperează doar în domeniile clasice: economie, comerţ, justiţie şi afaceri interne. De 
acum încolo, cooperarea este una profundă şi orientată către cetăţeanul european dar şi către stat. 
Clauza aceasta de solidaritate se poate pune în practică şi cu ajutorul corpului voluntar european 


de ajutor umanitar. Apărarea membrilor săi şi a cetăţenilor acestora este un obiectiv fundamental 


! La P.ES.D. apres le Traite de Lisbonne, Center for Security Studies, Ziirich, p.2, disponibil online la: 
http://rww .ess.ethz.ch/publications/pdfs/CSS-Analysen-28-FR.pdf, accesat la 19.08.2014. 


? Decizia Consiliului privind modalitatea de punere în aplicare de către Uniune a Clauzei de solidaritate, p. 
2, disponibilă online la: www.ipex.eu sau http://www.europeana.ro/index.php/ 2010/12/13/clauza-de-solidaritate/, 


accesate la 21.03.2015. 


3 The platform for EU Interparliamentary Exchange, p.3, disponibil online la: www.ipex.eu, accesat la 
30.03.2015. 


4 Idem. 

al Uniunii Europene. Fără acest obiectiv, Uniunea ar fi un forum politic fără cooperare şi 


colaborare dezvoltatoare de substanţă. 


Obiectivul global 2010 - dezvoltări şi perspective 


În noua lume complexă, Uniunea Europeană are nevoie de capabilități militare pentru a 
putea fi un actor relevant şi pentru a putea face amenințărilor crescânde. În iunie 2004, Consiliul 
European de la Bruxelles a adoptat Obiectivul Global 2010 denumit şi Obiectivul Helsinki, după 
primul Obiectiv Global 2003 adoptat în anul 1999 la Consiliul European de la Helsinki. 

Conform obiectivului, Uniunea Europeană trebuie să aibă instrumente efective pentru a 
opri o criză în desfăşurare. Instrumentele efective se referă la capabilități militare ce pot avea un 
important rol în cazul unei crize în desfăşurare sau capabilități pentru a stabiliza situaţia post- 
conflicts. Conform Tratatului privind Uniunea Europeană, aceasta poate participa la operaţii 
umanitare, operaţii de menţinerea păcii, operaţii de creare a păcii, operaţii de salvare şi căutare. 

UE trebuie să acţioneze preventiv şi să fie capabilă să desfăşoare operaţii la diferite nivele 
de angajare€. Obiectivul global a dezvoltat mecanismul de rezerve comune ce pot fi împărţite 
(pooling and sharing). Acest mecanism înseamnă că statele membre ale UE pot folosi propriile 
capabilități sau capabilitățile altor state pentru a rezolva o criză. Un stat în cazul unei ameninţări 
poate acorda nişte capabilități unui alt stat urmând principiul solidarităţii europene”. 

Principalele obiective ale Obiectivului global 2010 sunt: crearea unei celule militar-civile, 
înfiinţarea unei agenţii europene de apărare, posibilitatea de a avea capabilitatea de transport 
strategic şi înfiinţarea până în anul 2010 a unui Comandament European de Transport Strategic, 
dezvoltarea unor grupuri de luptă rapide, construirea unui portavion până în anul 2008, dezvoltarea 
unor sisteme de comunicaţii moderne şi performante şi inițierea unor antrenamente militare 


multinaționale. Până în anul 2010, au fost realizate o serie de obiective. Cele mai importante 


obiective realizate au fost interoperabilitatea, desfăşurarea şi menţinerea trupelor dislocate, 


5 Obiectivul Global 2010, p.l, disponibil online la: http://ue.eu.int/uedocs/emsUpload/2010% 
20Headline%20 Goal.pdf, accesat la 30.03.2015. 


S Idem. 
7 Idem. 


8 Ibidem, p.3. 

mecanismul Pooling and sharing, realizarea unor capabilități colective şi înfiinţarea Agenţiei 
Europene de Apărare”. Pentru a realiza gestionarea crizelor în mod eficient este nevoie de o mix- 


tură de instrumente şi o interoperabilitate ce are ca bază o cooperare civil-militară!0. 
Interoperabilitatea în interiorul UE este necesară pentru desfăşurarea misiunilor internaționale şi 
pentru îndeplinirea diverselor obiective. 

Pentru dezvoltarea capabilităţilor în domeniul securității şi apărării, s-a creat Planul 
European de Acţiune privind Capabilităţile. Acesta a dezvoltat ulterior sistemul ISTAR privind 
schimbul de informaţii şi a propus un proiect spaţial pentru UE. Proiectul spaţial a fost un succes 
dezvoltându-se replica europeană a sistemului global de poziţionare, sistemul global de navigaţie 
satelitară Galileo. Primul satelit european a fost lansat în anul 2005 urmând apoi o serie de succese 
în acest domeniu, astfel Uniunea Europeană a intrat în clubul select al puterilor spațiale. 

Cel mai important obiectiv atins de către ambele strategii de dezvoltare sunt grupurile de 
luptă europene, unităţi de luptă formate din contribuţii ale armatelor naționale europene. Conform 
Obiectivului Global grupurile europene de luptă trebuie să fie apte de operaţiuni militare între 5- 
10 zile, să fie desfăşurate în teatre de operaţii 30 zile cu posibilitatea rămânerii în teatrul de operaţii 
până la 120 de zile!|. La decizia Consiliului, grupurile de luptă trebuie să fie pregătite pentru a 
acţiona. 

Principalele misiuni ale grupurilor de luptă europene sunt: suportul rapid unor trupe 
existente, desfăşurarea rapidă şi pregătirea terenului unor forțe militare variabile ca număr şi 
operaţii de mici dimensiuni!?. Două state care nu sunt membre ale UE, dar sunt membre NATO, 
participă la grupurile de luptă Norvegia şi Turcia. 

În prezent, grupurile europene sunt în număr de 19. Trebuie menţionat că grupurile de 
luptă au dimensiuni de nivelul batalioanelor. Sunt 19 batalioane cu un total de 50-60.000 de 


oameni, 16 batalioane numără 1.500 de soldaţi, numai 3 batalioane numără 2.500 de soldaţi. Două 


” Ibidem, p.L. 
19 Ibidem, p.4. 


!! Obiectivul Global 2010, p.3, disponibil online la: _http://ue.eu.int/uedocs/emsUpload/2010%20Headline 
%20Goal.pdf, accesat la 26.03.2015. 


12 Grupurile de Luptă Europene, pp.3-4, disponibil online la: http://www.consilium.europa.eu/uedocs/ems 
Upload/090720-Factsheet-Battlegroups_EN.pdf, accesat la 27.03.2015. 

batalioane sunt pregătite să fie desfăşurate în orice moment!”. Cele mai puternice grupuri de luptă 
europene sunt considerate Grupul 107 format din Germania, Olanda şi Finlanda, Grupul Hispano- 
Italian, Grupul balcanic de luptă şi Grupul Weimar Polonia, Germania şi Franţa. Până în anul 2015, 
se pregăteşte constituirea unui grup de luptă al ţărilor de la Vişegrad cu un număr de 3.000 de 
soldaţi!?. 

Grupurile de luptă europene vor dezvolta în viitor şi capabilități de nişă, dezvoltate numai 
în anumite state europene. Dintre aceste viitoare capabilități enumerăm: dezvoltarea unor unităţi 
sanitare, capacitate pe care o va dezvolta Cipru, decontaminare chimică şi bacteriologică 
dezvoltată de Lituania, capacitate de transport naval strategic dezvoltată în Grecia, Franţa va 
înfiinţa un comandament multinațional de coordonare, Irlanda va dezvolta o unitate de genişti iar 
Finlanda unităţi specializate în lupta împotriva armelor biologice şi chimice, precum şi a mate- 
rialelor explozive!5. Grupurile de luptă europene trebuie să aibă capacitatea de a lupta, de a avea 
sprijin logistic, un sistem C4I (comandă, control, comunicaţii, computere şi informaţii) bine pus 
la punct, o înzestrare militară pe măsură. Dezvoltarea grupurilor europene de luptă este un proces 
de lungă durată cu un orizont de timp greu de definit. Principala consecinţă a dezvoltării acestor 


grupuri de luptă va fi creşterea capabilități UE de a fi eficientă în gestionarea crizelor. 


Consecințele dezvoltării unei capabilități militare a Uniunii Europene 


Politica externă şi de securitate comună a UE are un caracter interstatal şi se bazează pe 
principiul unanimității. PESC este baza politică de securitate a Uniunii Europene. Politica 
Europeană de Securitate şi Apărare (PESA) este capacitatea operațională şi instrumentul care 


răspunde prin mijloace civile şi militare la gestionarea crizelor!€. 


15 EU Battlegroup, disponibil online la: http://www.globalsecurity.org/military/world/europe/  eu- 
battlegroups.htm, accesat la 29.03.2015. 


14 Grupul de la Vişegrad anunţă crearea unei unităţi comune de luptă, 6 martie 2013, disponibil online la: 
http://Awww.agerpres.ro/media/index .php/international/item/180032-Grupul-de-la-V isegrad-anunta-crearea-unei- 
unităţi de luptă, accesat la 30.03.2015. 


15 EU Battlegroups, disponibil online la: http://www.globalsecurity.org/military/world/europe/  eu- 
battlegroups.htm, accesat la 30.03.2015. 


15 La P.ES.D. apres le Traite de Lisbonne, Center for Security Studies Ziirich, p.2, disponibil online la: 
http://rww .ess.ethz.ch/publications/pdfs/CSS-Analysen-28-FR.pdf, accesat la 29.03.2015. 

Tratatul de la Lisabona a creat mecanismul de cooperare structurală permanentă. Acest 
mecanism de cooperare ajută la dezvoltarea capacităţii militare a statelor membre!”. Dezvoltarea 
unor capabilități militare a Uniunii Europene naşte critici acerbe. În opinia unor specialişti, acest 
mecanism dublează NATO. Dublarea Alianţei în domeniul securității şi apărării înseamnă un 
mesaj clar că Uniunea Europeană vrea să îşi dezvolte independent o armată. Această temere este 
împărtăşită de analiştii de la Washington. 

Visul integraționist al Uniunii Europene prevedea o Europă ca un stat federal. Un stat 
federal cu o politică proprie, cu o economie proprie şi cu o armată proprie. Eşecul Comunităţii 
Europene de Apărare era previzibil în acel timp când Europa era măcinată după război şi 
militarizată aproape în toate domeniile. În zilele noastre, din ce în ce mai mulţi europeniști, 
politicieni sau formatori de opinie, lansează ideea separării de NATO şi de umbrela de securitate 
a SUA. 

Cooperarea structurală permanentă are două dimensiuni. Prima dimensiune este 
reprezentată de voinţa de a participa cu forţe armate naţionale la operaţii multinaționale. A doua 
dimensiune este că această cooperare poate dezvolta un grup multinațional de forțe de reacţie 
rapidă în caz criză!$. Analiştii de la Washington consideră că temerile lor sunt justificate şi că 
aceste obiective europene ascund dorinţa europenilor de a-şi dezvolta o armată europeană. 

Politica Europeană de Securitate şi Apărare a suportat câteva modificări substanţiale prin 
Tratatul de la Lisabona. Înaltul Reprezentant al Uniunii Europene pentru afaceri externe şi politica 
de securitate, clauza de solidaritate, asistenţa mutuală anti-teroristă, noile misiuni de tip Petersberg, 
înfiinţarea Agenţiei Europene de Apărare, cooperarea structurală permanentă!”. Scopul principal 
al cooperării structurale permanente este creşterea cheltuielilor şi a investiţiilor în materie de 
apărare, ameliorarea capacităţii de a loca şi disloca forţe armate, programe de înzestrare coordonate 
de Agenţia Europeană de Apărare. 

Agenţia are ca principal scop coordonarea politicilor de înzestrare ale statelor membre, a 


producției de armament şi a inovației ştiinţifice în domeniul armamentului şi munițiilor. Este o 


17 [dem. 
18 Jdem. 


19 Jdem. 

agenţie de cercetare ce urmăreşte înnoirea tehnologică a armatelor statelor membre ale Uniunii 
Europene. Astfel, Dezvoltarea unei capabilități militare a Uniunii Europene va destabiliza relaţia 
cu Statele Unite ale Americii. O a doua consecinţă va fi epuizarea bugetelor statelor europene. 
Bugetul apărării al SUA este de şapte ori mai mare decât întreg bugetul UE.. 

O a treia consecință a dezvoltării unei capabilități militare va fi dublarea NATO şi 
inutilitatea participării europene în NATO. O ultimă consecinţă va fi un dezechilibru strategic la 
nivel euroasiatic prin provocarea Rusiei care este acum un partener economic important al UE. 
Dorinţa de a dezvolta capabilități militare izvorăşte din axioma că lumea este nesigură iar sistemul 
internațional neguvernabil. 

Dezvoltarea unor capabilități ale Uniunii Europene trebuie să se rezume doar la crearea 
unor unităţi de luptă mici, flexibile şi gata de intervenţie în caz de necesitate. Unităţi de reacţie 
rapidă în caz de pericole şi ameninţări ce nu sunt de anvergură la adresa securității şi apărării. 
Pentru amenințările mari, statele membre UE pot folosi NATO şi uriaşa umbrelă de securitate 


transatlantică. 


Securitatea europeană şi cea internaţională - o nouă paradigmă 


În condiţiile unui mediu global plin de incertitudine, a unui sistem global plin de 
insecuritate, actorii statali trebuie să abordeze noi probleme şi ameninţări faţă de cele clasice. 
Securitatea este cumulul unor factori care ajută la integritatea teritorială şi economică a unui stat. 
Lipsa acesteia este un pericol pentru stat şi chiar un atentat la existenţa sa. 

Securitatea, ca orice domeniu de anvergură globală, este într-o continuă transformare. Nu 
putem înţelege mediul global de securitate fără a lua în seamă faptul că fiecare stat este responsabil 
de securitatea sa. Fiecare stat este dator să-şi dezvolte o securitate națională. Securitatea naţională 
este un atribut al statului prin care statul îşi apără cetăţenii, economia şi teritoriul de ameninţări şi 
pericole. 

Uniunea Europeană este o organizare de state fondată pe principii democratice imuabile. 
Mediul internaţional de securitate este nesigur, scena internaţională este neguvernabilă dar UE 
trebuie să rămână spaţiul democraţiei, păcii şi securităţii. De aceea trebuie să-şi adapteze 
securitatea la noile provocări globale. 

Noua paradigmă de securitate la nivel global este securitate postmodernă, o securitate a 


zonelor democratice unde valorile şi drepturile omului sunt sacrosancte. Lumea care nu aparţine 

acestei zone atacă aceste zone în speranţa de a zădărnici acest proces. Lumea postmodernă trebuie 
să-şi adapteze mecanisme de prezervare a securităţii după felul amenințărilor. Noile amenințări nu 
vor mai fi cele clasice, vor fi ameninţări asimetrice şi ameninţări la adresa economiei şi a sistemului 
informaţional a unui stat. 

După sfârşitul erei bipolare, mulţi analişti ai scenei internaţionale au decretat declanşarea 
unui nou război, cel economic. În opinia acestora, geopolitica clasică era desuetă, astfel s-a 
dezvolte geoeconomia, un nou concept care să descrie competiţia economică. Începutul secolului 
XXI pune în discuţie, accentuat, repartiţia, ierarhia şi echilibrul de putere în lume?0. Suntem într- 


o lume pe cale de a deveni multipolară condusă de un concert de mari puteri”!. Lumea secolului 


XXI va deveni o lume a stabilităţii hegemonice, după doctrina lui Charles Kindleberger”?. Lumea 
secolului XXI va rămâne o lume huntingtoniană, uni-multipolară sau va fi o lume fărâmiţată 
dominată de mişcări browniene geopolitice. Este extrem de greu de prevăzut dar un lucru este cert 


că Uniunea Europeană nu se poate izola de tendinţele mondiale. 


2% Teodor Frunzeti, Vladimir Zodian, op.cit., p.13. 
2! Idem. 
2 Mirela Băcanu Vasile, „Economia politică-recenzie la cartea lui Robert Gilpin”, în Sfera Politicii, nr. 151, 


disponibil online la. http://www.sferapoliticii.ro/sfera/151/art16-recenzie2.html, accesat la 25.03.2015. 

Anexa 
Responsabilităţi sporite pentru UE 


MEDIUL DE SECURITATE 
PROVOCĂRI GLOBALE 


CERE Togo 
State în colaps 
Crima oraanizată 


OBIECTIVE STRATEGICE 


NC = olobală 
Competiţia pentru resurse naturale 
Dependenţa energetică 
Asiaurarea securității ca preconditie pentru dezvoltare 


COMBATEREA 


CLIMAT DE SECURITATE ÎN 
AMENINTARILOR 


IMEDIATA VECINATATE 


Soluționarea conflictului israeliano- 
palestinian 
Dezvoltarea cooperării cu statele din 
vecinătatea sudică Procesul 
Barcelona 


Combinaţie optimă în utilizarea 
instrumentelor pe care UE le 
deține 


IMPLICAȚII PENTRU UNIUNEA EUROPEANA 


O UNIUNE 
MAI CAPABILĂ 


O UNIUNE _ 
MAI COERENTĂ 


R 
INSTRUMENTE ALE UE 
PRECUM ŞI ÎNTRE UE ŞI 
STATELE MEMBRE 


CAP ŢI Cc 


DEZVOLTAREA 
CAPABILITĂȚILOR CIVILE 


DEZVOLTAREA 
COOPERĂRII UE-NATO ARMONIZAREA 
POLITICILOR STATELOR 


MEMBRE 


PREVENTIV ÎN 
REZOLVAREA 
SITUAȚIILOR DE CRIZĂ 


EXTINDEREA SPECTRULUI 
DE MISIUNI 


Sursa: http:/Avww.mapn.ro/diepa/eveniment/20060713/Brosura_PESA.pdf, ac 

AMENINȚĂRI 


ORDINE INTERNATIONALA 


BAZATA PE MULTILATERALISM 


EFECTIV 


Consolidarea rolului ONU 

Relaţia  transatlantică, elementul 
fundamental al sistemului 
internațional. 
Întărirea rolului 
regionale 


organizaţiilor 


PARTENERIATE 


(ROLUL ESENȚIAL AL NATO) 


CONSOLIDAREA 
RELAȚIILOR CU RUSIA 


PARTENERIATE 
STRATEGICE CU JAPONIA, 
CHINA, CANADA ŞI INDIA 


cesat la data de 15 aprilie 2015 


